ISANDA LAUAS
Tere tulemast saatesse!
Mina olen Martti Ojares
ja mu tänane külaline on Riku Kekki.
Tere tulemast! - Tänan!
Sa tuled Kesk-Pohjanmaalt. Kas sa ka sündisid seal?
Jah. Olen pärit Sievi-nimelisest väikesest kohast.
Ma sündisin seal
ja seal olen elanud ka kogu senise elu.
Räägi oma lapsepõlvest ja varajasest noorusajast.
Mul oli lapsepõlves mitmesuguseid hirme.
Kartsin kõike, mida vähegi karta andis.
Näiteks pimedat.
Mul oli pahaloomuline astma.
Kartsin, et lämbun selle tõttu ära.
Kartsin kõike, mida väike laps vähegi karta oskab.
Mingil imelikul põhjusel oli mul neid hirme väga palju.
Olin nagu Vahtramäe Emil - vilgas poiss.
Väljaspoolt paistis kõik ilus olevat,
aga sees oli mul mitmesuguseid hirme,
millest ma ei julgenud kellelegi rääkida.
Oli su kodu muidu turvaline? - Oli küll.
Mul oli väga hea kodu.
Isa oli õpetaja, kes on täna pensionil.
Ema töötas ka koolis.
Kogesin palju armastust
ja sain pere ainsa lapsena ka rohkelt tähelepanu.
Kuidas su elu edasi läks? Käisid koolis jne.
Kogesid sa ka koolikiusamist?
Koolikiusamist ei kogenud. Pigem kiusasin mina teisi.
Põhikoolis, 9. klassis, oli meil arstikontroll
ja mu pikkuseks mõõdeti ainult 1,50 m.
Olin teistest väiksem.
Teised kõik olid minust peajagu pikemad.
Aga mul oli terav keel
ja kui tekkisid mingid konfliktiolukorrad,
jooksin peitu ja kartsin neid kohutavalt.
Kuidas su elu peale kooli edasi läks? Läksid vist tööle?
Gümnaasiumisse minnes otsustasin,
et ma ei hakka enam kedagi ega midagi kartma.
Hakkasin tegelema karate ja ka pesapalliga.
Otsisin meelerahu ka võitluskunstidest,
aga need ei suutnud mulle seda anda.
Sul olid hirmud, mis muutusid hiljem isegi nagu paanikahoogudeks
ja sa ei suutnud siis isegi rääkida.
Uurime seda hirmu teemat veidi lähemalt.
Kuidas sa ise seda analüüsiksid?
Arvan, et sain selle väiksena mingi hüljatuse haavana.
Isa ega ema ei hüljanud mind kordagi,
aga kui laps on tundlik - see sõltub indiviidist,
siis see hüljatuse haav võib tekkida ka juba sellises olukorras,
kui oled beebi ja lamad hällis.
Sa nutad ja karjud.
Ema võib olla samal ajal näiteks WC's ja keegi ei tule siis su juurde.
Mõni võib juba sellest hüljatuse haavad saada.
Muidugi pole see ema süü.
Mul olidki hüljatuse haavad.
Seoses nendega jooksid ka mu suhted alati karile.
Usun, et need olidki seotud mu hüljatuse haavadega.
18-aastaselt olin Kuortaneel noorte pesapallilaagris.
Olin alati innukas laulmises, kõnelemises ja esinemises.
See ei kohutanud mind üldsegi.
18-aastaselt sattusin esimest korda elus olukorda,
kus igaüks pidi kordamööda ennast tutvustama.
Märkasin endast vasakul ühte ilusat tüdrukut,
kes mulle väga meeldis.
Samas aga tekkis mu sees pinge: "Nüüd pean end korralikult esitlema!",
nii et kui minu järjekord lähenes, hakkas mu süda tugevalt pekslema.
Jalad läksid täitsa nõrgaks.
Justkui mingi vägi üritanuks mind sellest olukorrast eemale viia.
Kui minu kord kätte jõudis,
ei suutnud ma öelda muud, kui oma nime
ja rääkida lühidalt, et olen mänginud pesapalli.
Mu hääl värises ja ma ise värisesin ka üleni.
Olin väga ärevil.
See oli väga kohutav olukord.
Mis siis juhtus?
Rääkisid enne hüljatuse haavast.
Arvan, et sel hetkel tuli mu sisse hirmu vaim.
See oli väga tugev.
Arvatavasti väiksena, kui mul olid hüljatuse haavad,
tuli mu sisse ka hüljatuse vaim.
Kuna deemonitest räägitakse palju,
võin oma kogemusest öelda, et minus olid need deemonid.
Usklikuks saades aeti need minust välja.
Kui deemonid tulevad, siis tuleb "majja" ka teine peremes.
- Just.
- See teeb asja hullemaks.
Ma polnud kunagi tahtnud kedagi lüüa,
aga kui tarbisin alkoholi, kadus kontroll täielikult.
Seetõttu lõin vorstikioski sabas mitut inimest,
kellest mitmed sattusid haiglasse.
See viis mind aina hullemasse olukorda
ja ma ise ei suutnud midagi teha.
Lisaks alkoholile tulid mängu ka muud ained?
Jah.
Lõpu poole tulid kanep, seened ja LSD.
2014. a olin Minnesotas ravikuuril.
Seal see lõppes,
kuna see ravi on hästi tõhus, kui seda tõsiselt võtta.
3 aastaks tuli asjale lõpp.
Aga mu sisse jäi mingi rahutus.
Olin õnnelik, et ma alkoholi kätte ei surnud.
Olin kolm korda intensiivis.
Isa oli mu kõrval hirmul, kas jään ellu või suren?
Mul olid väga tugevad enesehävituslikud mõtted.
Võtsin kolm korda üledoose.
See deemon, kes su sees koha võttis, tahtis sind hävitada.
Jah.
Seda võiks võrrelda kui 1000 m jooksu võitmisega.
See tekitas minus sellise tundelaengu:
"Kui enesetapu teed,
tunnedki end sama hästi kui 1000 m jooksu võitja!"
Tundsin seda heaolu tunnet ega kartnud üldse enesetappu teha.
Hingevaenlase jutt on ikka väga kurikaval. - On.
Kui selline asi võimust võtab, viibki see enesehävituslike tegudeni.
Just.
Täna sa oled pastor ja Jumala Sõna kuulutaja,
mistõttu su elus pidi midagi juhtuma ja kindlasti juhtuski.
Räägi sellest lähemalt.
Mul olid tihti enesehävituslikud mõtted.
Oli ka mitu sellist juhtumit, kus oleksin võinud surma saada.
Kukkusin ühelt lõbusõidulaevalt merre ja lõin lõua vastu kaid.
Mind tõmmati teadvuseta olekus merest välja.
Lumetunnelis jäin lume alla.
Samuti kukkusin soos laukasse, kust poleks pidanud välja saama.
Nüüd tagasi vaadates oli neid juhtumeid üle 10,
kus oleksin võinud surra.
Täna, kui ma tean, et Jumalal on minu jaoks plaan,
ei saa hingevaenlane mind tappa, kuigi ta teeb selleks kõikvõimaliku.
See on hea sõnum ja hea uudis. - Jah.
Kui oled Jeesuses, siis Ta kannab ka hoolt su eest.
Just.
Tollal ma polnud veel usklik.
Mu olukord kujunes nii,
et mu alkoholi tarbimine aina kasvas ja kasvas.
Kord jõin 3 nädalat jutti.
Siis aga hakkasin otsima tõde toitumise poole pealt.
Muutsin oma toiduvaliku tervislikumaks
ja kasutasin mitmeid ürte ja toidulisandeid.
Siis aga eksisin selles, milles ei tasuks eksida.
Hakkasin läbima
erinevaid energiaid sisaldavaid ravikuure.
Käisin reikis ja ka ennustajate juures.
Otsisin meelerahu igalt poolt, sest mu sees oli rahutus ja tühjus.
Tollal ma ei teadnud,
et kuigi neis asjades toimivad igasugused väed,
tulevad need just pimeduse inglite juurest.
Kui Lucifer taevast minema löödi,
sai ta kolmandiku inglitest endaga kaasa.
Sedakaudu see vägi seal toimibki.
Nägin ka, kuidas see kõik püüab tekitada
seda 1000 m jooksu võidutunnet.
Nii ma saingi teatud vaevadest lahti ja kogesin hetkelist kergendust.
Kogesin isegi veidi rõõmu,
aga kui võrrelda seda kõike sellega, mida Püha Vaim teeb,
kui inimene täitub Püha Vaimuga ja võib kogeda Jeesuse väge,
siis see on ikka hoopis midagi muud.
Ütlen vahele, et telekanalitel näidatakse hommiku poole ööd
igasugu ennustajaid ja muud sarnast.
Ühes reiki ja kõige muuga tõstavad uued vaimsused pead,
samas kui kristlus on kahanemas.
See on väga kaval asi, mis me maal täna toimub.
On.
Arvasin tollal samuti,
et kõik need asjad on seotud Jumalaga,
olles samas täielikult eksitatud.
Ma ei osanud arvatagi, et olen pimeduse jõududega seotud.
Aga Jumal ilmutab seda selgelt Piiblis.
- Kristlased ründavad sageli teisi kristlasi
õpetuslikes ja muudes küsimustes,
samas kui tegelik eksitus tuleb just kuradi töö läbi,
kes tahab kõiki hävitada.
Kuid läheme siit edasi.
Su elus oli palju kuradi tööd, aga sellega see ei lõppenud.
Midagi hakkas hiljem juhtuma. - Jah.
Püüdsin 7 korda
Õpetajate Koolituskeskusesse sisse saada.
Viimasel, 7. korral, oli mu ema vallamajas tööl.
Tol ajal oli seal ka üks tore Veera-nimeline õde Sievist.
Ema rääkis Veerale, et Riku on just
Õpetajate Koolituskeskuse sisseastumiskatsetel.
Veera ütles talle: "Lähme nüüd allkorrusele palvetama!
Nüüd põlvili ja palvetame!"
Ja nad palvetasidki seal,
samal ajal, kui mulle anti katsetel üks ümbrik,
kus sees oli 3 teemat, millest tuli teha näidisõppetund.
Mu ümbriku teemaks oli: "Kust saame vitamiine?"
See oli kogu aeg olnud mulle südamelähedane teema
ja ma olin seda ala õppinud,
mistõttu mul oli kerge sel teemal õppetund teha,
mille eest sain ka täispunktid.
Sain sinna sisse, et õppida õpetajaks.
Samuti leidsin Sievist ka töö.
Pealtnäha oli kõik hästi.
Kõigele lisaks tegin müügitööd.
Mul oli piisavalt raha, aga südames oli endiselt tühjus.
Peale Minnesota ravikuuri sõime sõbraga seeni.
Seente söömise ajal
vaheldub inimeste olukord ja mõtteviis mitmeid kordi.
Nii lõi mu pea ühel hetkel selgeks ja mu suust tulid sõnad:
"Peame kõik need ained maha jätma.
Me tõeotsingutes puudub kõige tähtsam tükike -
Jeesus Kristus, Jumala Poeg.
Kui Tema oma ellu kaasame, saame ka tõest osa
ja alles siis leiame rahu."
Järgmisel hommikul mõtlesin,
et need olid kindlasti hallutsinatsioonid,
aga need polnud.
Läks mõni päev mööda ja ma olin suusatamas.
Kui mul oli paha olla, pidin suusatama mitu pikka ringi,
et saada heaolu hormoone.
Mu suusatamine lõppes äkitselt kuskil keset metsa
ja ma hakkasin puudele jutlustama.
Näitasin suusakindaga,
et sellest spordist on viimases mängus väga vähe kasu,
aga usk Jumalasse ja Jeesusesse - see on üle kõige.
Muidugi mõtlesin endamisi, mis asja ma teen?
Olin pidanud selliseid kõnesid üksi koduski olles,
mõeldes: "Mida see siis tähendab?"
Kuid kõik mu vandesõnad ja viinahimu jäid sinna suusaradadedele.
Need kõik jäid suusaradadedele,
mida märkasin alles hiljem, järgnevatel päevadel.
Eriline oli veel seegi,
et võtsin koju minnes kätte 2007. aastal ostetud Piibli,
mida ma polnud varem lugenud.
Ometi arvasin, et leian sealt kergendust.
Kuid ega siis Piibel vaid raamaturiiulis seistes aita -
seda peab ikka lugema.
Piibli vahel oli üks pael ja ma avasin just sellest kohast,
leides eest 1. Timoteose 4:8, kus on öeldud:
"Kehalisest harjutamisest on vähe kasu,
aga jumalakartus on kasulik kõigeks
ning sellel on praeguse ja tulevase elu tõotus."
Meenus, et olin ju samast asjast metsa puudelegi rääkisinud
ja nüüd oli see Piibliski kirjas.
Siis hakkasin mõistma: "Olgu pealegi Jeesus - siin ma olen!
Tee minuga, mida iganes soovid!"
Ja su elu muutus? - Mu elu muutus täielikult.
Võiks öelda, et sõnadega ei suuda seda isegi kirjeldada,
kuna see on nii kõikehaarav.
- Ei suudagi.
Tähelepanuväärne oli seegi,
et ma ei rääkinud sellest algul kellelegi.
Vaid mu ema rääkis oma tuttavale: "Nüüd see juhtus!"
Ta nägi ja koges seda oma vaimus.
Mu ema sai usklikuks 7 aastat varem.
Ta palvetas minu asjade eest
ja palus sama palvetada üle kogu Soome.
Palves on suur vägi.
Sa käisid Pirkko Vesavaara koosolekutel
mitu korda abiks ja ka tunnistamas.
Kuskil alguse poole oli nii,
et sa said vabaks vaimust, mis takistas sind tunnistamast.
Jah. See juhtus nii, et Pirkko helistas mulle
ja ma olin palveteenistuses abiks.
See oli kohe peale mu usklikuks saamist.
See oli mu jaoks hea start.
Sain kuulda Jumala Sõna mitu korda nädalas.
Pirkko helistas mulle, et Kiteel on koosolek
ja küsis, kas tahaksin seal tunnistada?
Tahtsin küll tunnistada, aga ma ei suutnud.
Ta küsis, miks ma ei suuda?
Maadlesin tookord nagu Jaakob Piiblis
ja häbenesin tunnistada oma usku,
kuna mul oli veel see "kõva kuti sündroom" küljes.
Nii ütlesingi, et kardan ja ei suuda.
Mul oli väga suur hirm.
Proovisin sellest lahti saada, aga ei saanud.
Pirkko ütles: "Armastuses pole kartust. Palvetame ja see kaob su seest!"
Mul polnud sellesse usku ja tahtsin öelda, et see ei ka kuhugile.
Läksime siiski Kiteele
ja mitmed inimesed siiski palvetasid mu eest
ajades kartuse vaimud mu seest välja.
Kui koosoleku alguseni jäi veel 5 minutit,
küsis Pirkko: "Kas tunnistad?"
Ütlesin: "Ma ei tea. Olen aravõitu ja mu süda puperdab.
Võin kogu su koosoleku niimoodi ära rikkuda."
Ta ütles: "Ole vaba!"
Kohal oli ka TV7, mis lisas pinget veelgi.
No tegelikult mitte.
Aga kui ma ette läksin, mikrofoni kätte võtsin ja ütlesin:
"Tahan tunnistada teile sellest, kui suur vägi on Jeesuse nimes",
siis, kui sain ära öeldud "Jeesuse nimes",
tuli vägi tagasi mu jalgadesse,
süda rahunes ja häälepaelad läksid valla.
Esimest korda 31 aasta jooksul
suutsin rääkida ilma igasuguste pingete ja kartuseta.
Ilma ravimiteta ja ilma ühegi abivahendita.
Rääkisin Jeesuse väega.
Temas on vägi. - Just.
See on evangeeliumi tuum,
kui öeldakse, et evangeelium on Jumala vägi.
- Jah.
Peale seda avanes evangeelium sulle mitmel eri viisil.
Sa oled pastor.
Oled peale Soomet ka teistes maades käinud.
Räägi, kuhu Jumal on sind juhtinud?
Ma olen tegelikult evangelist Kalajoe koguduses.
Nüüd aga on Jumal juhtinud mind erilisel moel olema ka õpetaja.
Alguses olin abiline Pirkko teenistuses,
aga siis sain 3 prohveteeringut: "Sinu vaimulik kodu on Kalajoel.
Sa lähed välismaale,
aga sa pead tegema koostööd Seppo Männistöga -
Kalajoe vabakoguduse pastoriga."
See kõik on ka läinud nii,
kuid nüüd kutsus Jorma Finnilä mind Paapua Uus-Guineasse.
Nii et märtsis, kui Jumal lubab ja me elus oleme,
läheme Jorma ja Seppoga Paapua Uus-Guineasse
Ka see prohveteering on täitumas.
"Kui teed Seppoga koostööd, lähed välismaale."
Jumal juhtis ka Väinö Viikilat erilisel moel.
Imelisel kombel on tekkinud sellised kontaktid.
Ka Väinöga on meil koostöö.
Usun, et Väinö palvetab praegugi selle saate lindistuse ajal,
kuna ta alati palvetab, kui ma kuhugi lähen.
Samuti Seppo ja kogu kogudus palvetavad.
Nii et sellised asjad on juhtunud.
Lisaks tervendas Jumal mu selja, andes mulle uued vahediskid.
Mu selg oli 25 aastat korrast ära.
Räägi sellest lähemalt.
Sain usklikuks ja arvasin,
et Jumal tervendab nüüd kindlasti ka mu selja.
25 aastat tagasi läksin dressid seljas kooli tõsteruumi.
Poisid tegelesid seal raskuste rinnalt surumisega.
Näitasin neile, "kuidas asjad käivad",
tõstes soojenduseta rinnale 120 kg raskuse.
Siis kuulsin mingit raksatust.
Pärast püüti seda ravida mitmel eri moel.
Röntgenpilt näitas, et 2 alumist vahediski olid paigast ära
ja seda sellises kohas ning suunas, kus ei saanud opereerida.
Proovisin läbi kõik ilmalikud abinõud.
Usklikuks saades palusin inimesi palvetada mu selja eest.
Siis aga mõtlesin, et ei palu enam kedagi.
Ütlesin Jumalale: "Olgu. Küll ma vastu pean!
Parem lähen vigasena taevakoju, kui täielikult tervena hukatusse."
Kalajoel mu meel aga muutus
ja ma ütlesin: "Vennad, palvetage mu selja pärast!"
Seppo palvetaski.
Seal oli ka veel üks Vesa, kes ütles äkki:
"Nüüd tekkisid uued diskid."
Ma polnud neist diskidest kellelegi rääkinud.
Hakkasin selga liigutama ja märkasin, et see ei tee enam valu.
Selg toimis ilusti.
Olin lubanud Jumalale, et kui Ta tervendab mu selja,
hüppan rõõmust kõigest väest nagu Taavet seda tegi.
Kuna olin seda Jumalale lubanud, tuli seda ka täita,
mistõttu hüppasingi mõnel koosolekul kõigest väest.
Tahan siinkohal julgustada -
kui on mõni haigus või valu, tasub kindlasti palvetada
ja paluda ka teistel palvetada.
Küll Jumal tervendab vastavalt oma ajakavale.
Sest Tal on täistarkus kuni meie igavikuni välja. - Just.
Me võime vahel imestada, miks peame nii kaua ootama,
aga Jumal ei kiusa kedagi ja Tal on parim plaan me jaoks.
Nii on.
- Su evangeelne töö on hästi edenenud.
Sul on head treenerid nagu Finnilä
ja need teised inimesed, keda enne mainisid.
Oled pääsenud väga küpsete Jumala meeste seltsi.
Nii on.
Oled nende kaudu saanud hea ettevalmistuse,
sest kõik vajavad neid oskusi
ja treenitust selleks, et osata tegutseda. - Jah.
Jumalale suur tänu,
et Ta on just need inimesed mu teele toonud.
Jumala täiuslik plaan oli see, et kui ma vanglasse sattusin,
viis õde Veera mu ema vägisi koosolekule.
Ema poleks muidu suutnud kuidagi minna,
sest ta oli suures masenduses - ainuke laps ja see sattus vanglasse.
Veera viis ta vägisi kohale.
Seal oli Kemi Jokke nimeline evangelist.
Enne, kui ema jõudis midagi öelda, sai Jokke teadmisesõnad.
Ta ütles emale:
"Su poeg eksleb veel mõnda aega, aga ta saab päästetud.
Võid selles kindel olla! See sõna on Jumalalt."
- Emagi sai sellest hea "stardi".
Emal oli mure, kuna ta ainuke poeg istus vangis,
aga Jumal viis teda mingil moel kogu aeg edasi.
Samas oli see see sullegi õppetunniks,
millest saad veel tänagi ammutada.
Just.
Tahan veel öelda,
et Jumal näitas mulle umbes aasta tagasi ühe nägemuse.
Ärkasin keset ööd üles ja nägin nägemuse,
kus oli kutse Talle pulma,
millel Jeesus oli kuvatud pilvede keskel.
Üleskutse oli paljundada neid kutseid ja jagada paljudele,
kuna selle asjaga on kiire.
Selle üle pikalt järele mõeldes sain aru, et noor inimene on terve
ja taevased asjad võivad tema jaoks jääda kaugeks.
Samas öeldakse Piiblis,
et meid tõmmatakse üles taevasse Jumalale vastu.
Usun, et see sündmus on lähedal.
Jumal kinnitas mulle veel sedagi, et see kutse on Temalt.
Olin Lapuas ja sõin Shelli tanklas.
Minuga oli lauas üks vanem mees,
kes koges äkitselt, et ta peab minu eest palvetama.
Ütlesin: "Laske käia!"
Ta ütles: "See kutse on minult.
Kuuluta ja räägi julgesti sellest asjast!
Palveta haigete eest!"
Oli ainult üks probleem - raha.
Paljundasin neid kutseid raamatukogus,
tehes neid selle nägemuse järgi ja jagades neid inimestele.
Ütlesin Jumalale, et ma ei suuda neid sellises mahus inimestele jagada.
Ühel ilusal päeval helistas Samppa Lajunen
ja küsis, kuidas mul läheb?
Rääkisin Samppale oma nägemusest.
Ta ütles, et hakkaksin neid kutseid trükkima
ja ta kannab kõik kulud.
Nii et Jumalal oli ka rahastus valmis.
Nüüd aga on vaba sõna koht,
mistõttu ütle vaatajatele, mida Jumala Vaim sulle annab.
Tahan öelda sulle, vaataja, kes sa veel ei tunne Jeesust,
et Jeesus on ainuke tee taevakoju.
Jeesus kandis kõik me patud ja haigused Kolgata ristile.
Kui oled valmis Jeesust oma südamesse vastu võtma;
kui palud Tal tulla oma südamesse ja palud oma patud andeks,
siis Ta tuleb.
Siis Jumal näeb sind Jeesuse ristitöö kaudu Kolgatal
ja peab sind taevakõlbulikuks.
Ka mina arvasin väiksena, et pelgalt Jumala uskumisest piisab,
aga Jeesus ütleb selgelt: "Mina olen tee, tõde ja elu.
Mitte keegi ei saa Isa juurde muidu, kui minu kaudu."
See on kindel tõde,
et Jeesus valmistas meile tee taevakoju.
Meie ülesanne on vaid Jeesus vastu võtta.
Jeesus ütleb ka Piiblis:
"Mitte keegi ei saa tulla minu juurde muidu, kui mu Isa teda ei tõmba."
Seetõttu tahan palvetada su eest, kui sa ei tunne veel Jeesust.
Aitäh püha ja kõikväeline Jumal,
et Sa tõmbad enda ligi igat vaatajat, kes ei tunne veel Jeesust,
et peagi võiks koita see päev, kus saaksid anda oma elu Jeesusele
ja olla taevateel,
saades rahu südamesse, mida vaid Jeesus saab anda.
Tahan palvetada veel ka sinu eest,
kellel sul on, mis iganes valu või haigus.
Kadugu see sinust Jeesuse nimel ja Tema vere väes!
Tänu Jeesus, et Sa kandsid kõik meie haigused Kolgata ristile!
Tänu Jeesus, et Sina võtsid me hädad enese kanda
ja et Sinu vermete läbi
võib iga vaataja olla terve kõigist vaevadest.
Jeesuse nimel kadugu kogu hingevaenlase vägi!
Jeesuse nimel ja vere väes kadugu kõik deemonid!
Tahan kuulutada sulle Jeesuse vere väge ja täit vabadust
ja Jeesuse ülestõusmise väge!
Ole õnnistatud Jeesuse nimel! Aamen.
Nende sõnade ja palvetega võime saate rõõmuga lõpetada.
Jumal õnnistagu sind ja su teenistust!
Aitäh ja aamen.
Kui soovid toetada Eesti TV7 tööd, helista 900 1770 (kõne hind 10 euri).
Võid anneta ka pangaülekandega, leides me andmed www.tv7.ee Aitäh!
Tõlge: Raul jürimaa